
Observatøren/Fotografen befandt sig på 2. sal i en bygning på Østerbro i København. Han oplyser i sin henvendelse til SUFOI's Fotoafdeling: 
Jeg så omkring 8-12 lys „danse" på himlen, de fløj op imellem skyerne, frem og tilbage. I en del tilfælde stod de stille og begyndte at flyve 
igen. I starten troede jeg, det var droner, men de fløj langt op i skyerne. Der var også et par, der pludselig kom ned fra skyerne. Jeg har 
optaget det på video og billeder, hvis det er. Retningen var mod Valby i retning af Set. Jacobs kirketårn på Østerbro. I er velkomne, hvis I 
ønsker tilsendt materiale eller har spørgsmål. 




Et af fotografens lysere fotos (foroven), hvor de dansende lys ikke ses. Hvis man i et billedredigeringsprogram 
ændrer lysstyrke m.v., ses lysene til venstre, dvs. syd for kirketårnet (herover i udsnit). 





Et af fotografens mørke fotos, der i et billedredigeringsprogram er gjort lysere for bedre at kunne se lysene, der 
også her befinder sig i sydlig retning i forhold til kirketårnet. 



Observatøren/Fotografen befandt sig på 2. sal i en bygning i Silkeborggade (yderst th. på kortet) på Østerbro i 
København. Ca. midt i billedet (ved gul markering) befinder Sankt Jakobs kirke sig. Kirkens tårn ses på 
optagelserne. Observationsretningen er derfor direkte mod det store grønne område ved Fælledparken. 

Fotografen tager en del videosekvenser og flere fotos af lysene, mens de bevæger sig frem og tilbage på himlen den 11. april 2017 i perioden 
angivet som kl. ca. 06.30 - 07.15. 

SUFOI's Fotoafdeling modtager gerne oplysninger fra alle, der kan bidrage med en seriøs forklaring på, hvad der har været flyvende 
tilsyneladende lavt på himlen over København i det angivne tidspunkt via www.ufo.dk . 

To videosekvenser kan ses på Facebook på „Skandinavisk UFO Information - Debatforum": https://www.facebook.eom/aroups/l 12842926337/ . 










From outer space to you 

Stor og flot ufobog fra en entusiastisk samler, der ikke tror på aliens. Jack Womacks bog Flying Saucers Are Real! siger mere 
om mennesket end om besøgende udefra. 




Af Kim Møller Hansen 



Jack Womack: „Flying Saucers Are Real!", 288 sider, 
gennemillustreret paperback i stort 
format,Anthology Editions 2016. 


Da jeg første gang så forsiden på Flying Saucers 
Are Real!, tænkte jeg: „Åh, nej. George Adamski 
er genopstanden, eller en eller anden tosse 
begynder helt forfra med romantisk 
rumbrødresludder." 

Men så snart jeg fik den 1,5 kg tunge bog i hånden 
og begyndte at bladre, blev humøret straks højt. 
Flying Saucers Are Real! er en visuel historie om 
ufoudgivelser og deres forfattere. Et signalement 
af især de to første årtier af ufomytens historie - 
de flyvende tallerkeners guldalder - med 
gengivelser af forsider, tekststumper og 
illustrationer fra både kendte, sjældne og næsten 
ukendte udgivelser, både bøger og tegneserier fra 
etablerede forlag og privatudgivne hæfter, 
manuskripter m.m. 

Jack Womack er en veletableret forfatter og har siden barndommen samlet på populærkulturelle 
udgivelser. Hans samling er opbygget gennem 50 år og i dag samlet på universitetet i Georgetown, en 
forstad til Washington D.C. På billedet står han i en særudstilling på Milk Gallery i New York i august 
2016. Udstillingen var opbygget af materialer fra „The Jack Womack Flying Saucer Library". 































Flying Saucers Are Real! kan betragtes som et katalog til 
udstillingen i august 2016 lavet forud for åbningen af Womacks 
samling på universitetet i Georgetown. Udstillingen er fortid nu, 
men så er det jo dejligt, at man kan bladre i denne temaopdelte 
billedbog med et væld af nostalgiske illustrationer bundet sammen 
af korte og meget relevante baggrundstekster og citater fra de 
pågældende udgivelser og på denne måde gå på opdagelse i „The 
Jack Womack Flying Saucer Library". 

Jack Womack har i et interview ifm. bogudgivelsen udtalt: „I Flying 
Saucers Are Real! vil jeg give alle en stemme, både de meget 
skeptiske og de meget troende. Det er et historisk overblik over 
perioden med fokus på, hvordan troen manifesterede sig, før den 
sivede så dybt ind i populærkulturen." 

Flying Saucers Are Real! er en oplagt coffee table bog til alle, som 
interesserer sig for ufomytens historie og ønsker at få indblik i 
troen, håbet og angsten i årtierne efter Kenneth Arnolds historiske 
oplevelse. 



„The Jack Womack Flying Saucer Library" er skænket til Booth Family Center for Special Collections på 
Georgetown University Library. Samlingen rummer bøger, manuskripter, brochurer, hæfter og 
magasiner, der for en stor dels vedkommende er udgivet i perioden 1948-80. Samlingen omfatter 242 
artefakter og med de fleste af de store 1950'er-værker om flyvende tallerkener. 19 af bøgerne i 
samlingen er signeret af deres forfattere, ligesom mange også indeholder det tilhørende originale 
pressemateriale. 

Forordet i „Flying Saucers Are Real!" er forfattet af science fiction-forfatteren William 
Gibson, der bl.a. skriver: Sandheden har i alle disse år ikke - som The X-Files påstår - 

været derude, men herinde. I disse ejendommelige bøger, i disse vidnesbyrd om særlige 
menneskelige behov Gibson står også bag et underholdende interview med Jack 
Womack i tidsskriftet Fortean Times, October 2016. 


mere: 

www.artsv.net/show/milk-qallerv-l-flvina-saucers-are-real . 

www.boo-hoorav.com/flvinq-saucers-are-real . 

www.inverse.com/article/20857-ufos-flvinq-saucers-iack-womack. 

www.washinqtonpost.com/entertainment/books/flvina-saucers-are-real-womacks-new-book-looks-at- 

the-hevdav-of-ufo-lore/2016/10/12/dl5d6134-8b27-lle6-bff0- 

d53f592f!76e storv.html?utm term = .0d53cad42bce. 

www.starburstmaoazine.com/features/interviews/15844-iack-womack-interview og 

www.librarv.qeoroetown.edu/exhibition/flvinq-saucers-over-dc . 

















